**"Музыка сабағында балаларға аспапта ойнау дағдыларын қалыптастыру әдістемесі"**

*Бошай Мұқағали Қалыбекұлы*

*Абай атындағы Жамбыл гуманитарлық жоғары колледжінің музыка пәні оқытушысы*

Музыка - «сезімдер тілі». Ол толғандырады, белгілі бір көңіл күйге бөлейді. Жауап пікір туғызады, ойландырады. Өзекті мәселе мектеп жасындағы балалардың музыкалық-эстетикалық тәрбиесі, халыққа білім беру жүйесіндегі маңызды да басты проблемалардың бірі болып саналады. Қазіргі таңда оқытушылардың алдына тұрған аса жауапты әрі маңызды міндет, оқытуды жаңа заман талабына сай жаңарту. Осы орайға «Қалай жаңаша жұмыс істеуге болады?» Балалардың қабілет-дарыны тану шеберліктерін ұштау, әрине тәрбиенің еңбек етуіне және тынбай ізденісіне байланысты. Жалпы біздің максатымыз музыка арқылы әсемдік пен сұлулыққа тәрбиелеу. Жас балғындарды әсемдік пен сұлулыққа тәрбиелеу-демек, оны белсенді шығармашылық саналы қызмет етуге үйрету деген сөз.Бұған жас балғындарды балалар бақшасынан бастап дербес көркемдік қызыметіне-театрлық ойындық бейнелеу, көркем сөйлеу және музыкалык кызметтік қаблеттерін дамытуды дұрыс үйымдастыру көп әсерін тигізеді. Оку тәрбие жұмысында оқытушының беделі ерекше орын алады. Оқытушының іс- әрекеті, жүріс-тұрысы, сөйлеген сөзі-мінезі, мұның бәрі оқушы үшін үлгі-өнеге, тәлім- тәрбие болып саналады. Оқытушы өзінің осындай қиын да құрметті қызметін іс жүзінде асыру үшін, ұдайы ізденуі, еңбектенуі керек. Мектеп оку орнында музыка мұғалімі, ең алдымен, керемет музыкант болуы қажет. Егер оқытушы музыкалық аспапты еркін меңгеріп, даусы, есту қаблетінің нәзіктігі, нотаға қарап бірден ойнау және импровизациялық қаблеттілігі жоғары болса, бұл оның қызметтегі шығармашылығының жеңісі болып табылады. Белгілі педагог Д.Кабалевский музыка мұғалімі **«Бойындағы біліктіліктің ең маңыздысы аспапты меңгеруінде»** деп атап айтқан. Музыкалык аспапты меңгеру, ән салу, дирижерлаумен катар мұғалімнің теориялық білімімен, толық каруланғаны кажет. Білікті музыкант оқытушы әдебиеттерді, музыка тарихын, музыка тілін жете түсінуі кажет.

Музыка - өмірдің, адам жанының айнасы. Белгілі сазгер, академик А.Қ.Жұбанов: **«Халық аспаптарының ішектерінде ғасырлар бойы даналық тұнып тұр»**-деген еді. Міне, осы мектеп окушыларының музыкалық аспаптарда ойнау шеберлігінің дамыту негізгі принциптері туралы сөз қозғаймыз. Мамандықтан сабақ беретін оқытушы өз оқушысының тек жақсы орындаушы- музыкант болып шығуына, сонымен бірге оның идеялық тұрғыдан да өсіп жетілуіне жауапты.

Қазіргі танда оку орындарында мамандарды практикалық даярлаудың тәжірибелері жеткілікті. Еліміздің қоғамдық өміріндегі барлық саланы қамтитын жаңартылған әлеуметтік-экономикалық серпілістермен қатар музыкалық-педагогикалық дайындық жүйесіндегі оқыту мәселелерін жақсартуды ұйымдастырудың да маңызы ерекше. Музыка мұғалімінің даярлау мәселелері арнайы пәндерді меңгеру үрдісінде кездесетін музыкалық орындаушылық қызметтерді үйрену барысында жасалатын арнайы дайындықтың мазмұнын талдау арқылы айқындалады. Мысалы дауыс қою, әдістемелік дайындық және педагогикалық тәжірибе арқылы. Окушыларды келешек мамандығына жақындату іскер маман даярлау, оның өзіндік және шығармашылық қабілетін арттыру, қажетті іскерліктері мен дағдыларын қалыптастыру. Ондай жан-жақты жетілген маман даярлау үшін оқыту, білім беру үрдісін белсендіру, оқытудың жаңа формалары мен әдіс-тәсілдерін енгізу керек. Окушының жан-жақты тәрбиелеуде ерекше орын алатын тәрбие жұмысының негізгі бір бөлімі - репертуар мәселесі. Оқушыға репертуардың ұнауы, оның оған тигізетін тәрбиелік ықпалы, оқытушының методикалық әдісіне, оның өз окушысының «сырын» қаншалықты білетіндігіне байланысты.

Әрине, окытушы үшін ұстаз болу оңай емес, оқушының жақсы болып шығуы үшін ол барлық өнерін салады. Бірақ оқушының өзі талаптанып, еңбек етпесе, ізденбесе, оқымаса, одан мақтарлықтай орындаушы-музыкант шығады деп сенуге болмайды. Сондықтан оқушысын еңбекке, ұқыптылыққа, төзімділікке үйрету-оқытушының негізгі тәрбие жұмысының бірі болып саналады. Оқытушының беделі үшін алғашқы сабақтың мәні орасан зор болуы тиіс. Оқытушы беделі болашақ орындаушы даярлаудағы негізгі табыс кілті болып саналады. Кәсіби орындаушы даярлау міндеті, оқытушыдан оған оқып жүрген кезде ақ түрлі - түрлі жанрда және жазылған музыкалық шығармаларды беруді талап етеді.

Қорыта айтқанда, оқытушының әрбір сабағы тиянақта, түсінікті болып, бір-бірімен астарласып, бірін-бірі толықтырып жатуы керек. Оқытушының сабақ беру әдістемесі әр сабаққа лайықты жаңалап өзгеріп отыруы қажет. Оқытушы әрбір оқушының өзіндік ерекшелігін ескеріп, онымен есептесуге міндетті.

***Әдебиеттер тізімі:***

*1.*  Музыка әлемінде журналы 2009, 2010 ж.

*2.* Х.Тастанов "Домбыраға сабақ беру әдістемесі"

*3.* С.С.Ағабекова"Музыкалық тәрбие теориясы мен әдістемесі"

*4.* Т. Момбекұлы, З.Бейсенбаев "Балалар бақшасында музыкалық тәрбие беру методикасы"

*5.* Л.Хамиди, Б.Ғизатов "Домбыра үйрену мектебі"